జార్జ్ ఆర్వెల్
ఎరిక్ ఆర్థూర్ బ్లైర్ 1903 జూన్ 25న మోతిహారి, బీహార్, బెంగాల్ ప్రెసిడెన్సి, బ్రిటిష్ ఇండియాలో జన్మించాడు. అతని ముత్తాత చార్లెస్ బ్లైర్ దోర్సేట్ లోని సంపన్న భూస్వామి, ఇతను థామస్ ఫానే, 8వ ఎర్ల్ ఆఫ్ వెస్ట్ మోర్లాండ్ యొక్క కుమార్తె లేడీ మేరీ ఫానేను వివాహము చేసుకున్నాడు, మరియు ఇతనికి భూస్వామిగా అంత సహకారము లేదు, ఇతను జమైకా లోని బానిసల మొక్కల పెంపకముచే మంచి ఆదాయాన్ని పొందుతాడు. అతని తాత థామస్ రిచర్డ్ ఆర్థూర్ బ్లైర్, ఒక క్రైస్తవ మతాచార్యుడు. అయితే తరాలు మారే కొద్దీ ఆ సంపత్తు అంతా పోయింది; ఎరిక్ బ్లైర్ తన కుటుంబాన్ని గురించి వివరిస్తూ "దిగువ-ఎగువ-మధ్య తరగతి"గా చెప్పాడు. అతని తండ్రి రిచర్డ్ వాల్మేస్లేయ్ బ్లైర్, భారత సివిల్ సర్వీసు లో మాదకద్రవ్యాల విభాగమందు పనిచేశాడు. అతని తల్లి, ఇడా మబెల్ బ్లైర్ (నీ లిమౌజిన్), బర్మా నందు పెరిగింది, అక్కడ ఆమె మారు తండ్రి పరికల్పనా కార్యక్రమాలలో మునిగి ఉండేవాడు. ఎరిక్ కి ఇద్దరు అక్కచెల్లెళ్ళు కలరు; మార్జోరీ, ఐదు సంవత్సరాలు పెద్దది, మరియు అవ్రిల్, ఐదు సంవత్సరాలు చిన్నది. ఎరిక్ కి ఏడాది వయసప్పుడు, ఇడా బ్లైర్ అతనిని ఇంగ్లాండ్ కి తీసుకోనిపోయింది.
చార్లెస్ డార్విన్
డార్విన్‌ 1809 ఫిబ్రవరి 12న ఇంగ్లండులోని ష్రూస్‌బరీలో జన్మించాడు. వైద్యుడైన తండ్రి అన్ని సదుపాయాలూ సమకూర్చినా చదువులో రాణించలేదు. అతడొక మందబుద్ధిగా ఉపాధ్యాయులు భావించేవారు. అతను చిన్ననాటి నుండి కీటకాలను, ఖనిజాలను సేకరిస్తూ రసాయనిక శాస్త్రంలో పరిశోధనలు చేస్తూ ఉండేవాడు. 16 యేండ్ల వయస్సులో వైద్య విద్యను చదవటం కోసం ఈయనను ఎడిన్ బర్గ్ విశ్వవిద్యాలయంలో చేర్పించారు. కాని మత్తుమందులు లేకుండా చేస్తున్న ఆపరేషన్లను చూచి, ఆ చిత్రహింసకు ఆయన కలత చెంది వైద్యవిద్యపై మనసు పెట్టి చదవలేక పోయాడు. ఏదో ఒక డిగ్రీ సంపాదించాలనే తండ్రి కోరికపై కేంబ్రిడ్జ్‌లో తత్త్వశాస్త్ర అధ్యయనంలో చేరినా అక్కడా అంతే. అక్కడి ప్రొఫెసర్‌ ఓసారి అతడికి 'బీగల్‌' అనే ఓ నౌక కెప్టెన్‌కి పరిచయం చేశాడు. వివిధ దేశాల్లో, దీవుల్లో ఉండే జీవుల పరిశీలనకు అవకాశం ఉంటుందనే ఆలోచనతో డార్విన్‌ తన తండ్రి వద్దంటున్నా వినకుండా ఆ ఓడ ఎక్కేశాడు. ఆ నౌకాయానంలో డార్విన్‌ అనేక ప్రాంతాల్లో మొక్కలు, రాళ్లు, శిలాజాలు, కీటకాలు, జంతువులను పరిశీలించి చాలా నమూనాలను సేకరించి ఇంటికి పంపుతూ వచ్చాడు. ఆ పరిశీలనల ఆధారంగానే జీవజాతుల పరిణామ క్రమంపై పుస్తకం రాశాడు. 150 సంవత్సరాల క్రితం రాసిన ఈ గ్రంథం ఇప్పటికీ ప్రామాణికంగా నిలిచి ఉంది. జీవుల్ని ఏదో అతీత శక్తి ఏకకాలంలో సృష్టించలేదని, అవి వివిధ దశల్లో స్వాభావిక ఎంపిక (natural selection) ద్వారా పరిణామం చెందాయని డార్విన్‌ సిద్ధాంతం చెబుతుంది. ఇది ఇప్పటి మైక్రోబయాలజీ, జెనిటిక్స్‌, మాలిక్యులర్‌ బయాలజీలను సంఘటిత పరచడంలోనూ, డీఎన్‌ఏ పరీక్షల్లోనూ ప్రముఖ పాత్ర వహిస్తోంది.
చార్లెస్ డార్విన్ ప్రతిపాదించిన డార్విన్ జీవపరిణామ సిధ్ధాంతం (Darwin's theory of evolution) భూమి మీది జీవుల పరిణామ క్రమాన్ని తెలియజేస్తుంది. ఆధునిక జీవ శాస్త్రంలో డార్వినిజం చాలా మార్పు తెచ్చింది. మూఢ నమ్మకాలని విభేదించడంలో కూడా డార్వినిజం కీలక పాత్ర పోషించింది. మనిషి కోతి నుంచి వచ్చాడు, మనిషిని దేవుడు సృష్ఠించలేదన్న సిద్దాంతాన్ని తెర మీదకు తెచ్చింది. ఇప్పుడు కూడా సృష్ఠివాదం పేరుతో డార్వినిజాన్ని వ్యతిరేకించే వాళ్ళు ఉన్నారు. డార్విన్ జీవ పరిణామ సిధ్ధాంతం మార్క్సిస్ట్ చారిత్రక భౌతికవాద రచనలకి కూడా ఊపిరిపోసింది. మలేషియా నుంచి రసెల్ వాలేస్ (1823- 1913) అనే వ్యక్తి పంపిన సిద్ధాంత వ్యాసం డార్విన్ వ్యాసం ఒకే విధంగా ఉన్నాయి. డార్విన్1844లో తన రచనను, వాలేస్ పంపిన వ్యాసాన్ని లియన్ సొసైటీ జర్నల్‌కు అందచేశాడు. 1858 జూలై 15న శాస్త్రవేత్తల సమావేశం జరిగింది. ఇరువురి వ్యాసాలు పరిశీలించారు. 1844లో డార్విన్ మొదలు పెట్టగా, వాలేస్ 1858లో రాశాడు. కనుక డార్విన్ ముందు రాసినట్టు నిర్ధారించారు.